钦定古今图书集成/明伦汇编/闺媛典/第079卷 > 李天蕡妻任氏
## 钦定古今图书集成/明伦汇编/闺媛典/第079卷 > 李天蕡妻任氏

按《固始县志》：任氏，李天蕡妻。蕡亡，氏年二十八，因荒
乱依其兄。崇祯十五年，流贼来自霍丘，氏令婢芸香
抱其子，同众逃避。贼猝至，强之行，氏于婢手夺幼子
抱之，曰：“尔去，我母子死于此。”贼曰：“汝不行，杀汝子。”氏
曰：“杀之亦不行。”贼杀之，抚子而泣，卒不行。贼乱刺之。
后贼退，芸香述之如此。